Արիանան հավաստիացնում է՝ թեպետ ազգությամբ հայ չէ, բայց սիրում է Հայաստանը: Ինչպես ինքն է բնորոշում՝ Հայաստանի նկատմամբ իր հիացմունքն արտահայտվել է 7 տարեկանից, երբ Հայաստանի մասին գիրք է կարդացել: Բացի դրանից՝ նրա շախմատի մարզիչն ազգությամբ հայ է եղել. «Հետագա տարիներին եւս միշտ հետաքրքրված եմ եղել Հայաստանով: Այնուհետեւ հանդիպեցի Լեւոնին: Անգամ իմ թեկնածուական աշխատանքն է այս տարածաշրջանի մասին ( ՀՀ-ի եւ ՌԴ-ի տնտեսական հարաբերությունների մասին): Հայաստանում էլ մշտական բնակություն հաստատելու որոշում կայացրի 4 տարի առաջ»: